Wenke om jou dié maand uit die verknorsing te helpArgieffoto Met die Desembervakansie agter die blad is die beursies in talle huishoudings effe dun. Daar is egter talle oplossings vir dié penarie en selfs die kleinste verstellings kan op lang termyn ŉ betekenisvolle verskil aan jou finansies maak. Graham Craggs, ŉ woordvoerder van Budget-versekering, sê die eerste stap in die regte rigting is die opstel van ŉ begroting. “As jy nie seker is waar om te begin nie, is ŉ begroting altyd ŉ slim eerste stap. Dit sal jou help om meer in beheer te voel, te weet waar jou geld maandeliks heen gaan en te verseker dat jy binne jou vermoë leef”, sê Craggs. Hy sê dit is veral in moeilike ekonomiese tye, soos wat Suid-Afrika tans beleef, belangrik om te weet waarheen elke sent uit jou maandelikse inkomste gaan. “Met die moeilike ekonomiese klimaat is dit absoluut noodsaaklik vir verbruikers om hul geld slim te bestuur en hulle skuld te beperk sodat hulle hulself nie finansieel in die knyp bevind nie. As jy daarin misluk, kan jy jouself in allerlei finansiële probleme bevind.” Gebruik dié nuttige wenke: Dié wenke is saamgestel deur Budget-versekering. Vir meer inligting besoek Budget se webwerf.